ועדת הכספים, כנסת 25, פרוטוקול מספר 72, 2023-02-28 00:00

משה גפני: אני מחדש את הישיבה

משה גפני:  הדיון הוא על החלת דין רציפות על הצעת חוק הביטוח הלאומי (תיקון מ' 232) (מסלול ברירת מחדל בהפקדות לחיסכון ארוך טווח לילד)

משה גפני:  חבר הכנסת ינון אזולאי, נכון?     

ינון אזולאי: ומשה ארבל

משה גפני: גם משה ארבל?     

ינון אזולאי: כן, וגם יוני משה כי אני מכניס אותו עכשיו

משה גפני: אתה לא יכול להוסיף

ינון אזולאי: בשביל הפרוטוקול

משה גפני: בסדר

משה גפני:  בבקשה, תסביר

ינון אזולאי: הצעת החוק הזאת, הגשנו אותה בכנסת הקודמת, משה ארבל ואני

ינון אזולאי:  זה בעצם מה שאומר שהחיסכון לכל ילד שהיום הולך בברירת מחדל לבנקים בסיכון הנמוך, אנחנו רוצים שזה ילך בסיכון המוגבר בקופות הגמל

ינון אזולאי:  אנחנו ביקשנו שזה יהיה בחוק

ינון אזולאי:  זה עבר פעם שעברה, וייאמר לזכותו גם של יושב-ראש הוועדה אלכס קושניר שהוא עזר לי לקדם את זה

ינון אזולאי:  גם ולדימיר שהיה גם חבר בוועדה, ביחד קידמנו

ינון אזולאי:  רצינו להביא את זה אבל היה בדיוק ועדת הסכמות וזה נפל בין הכיסאות

ולדימיר בליאק: זה עבר בטרומית?     

ינון אזולאי: עבר בראשונה

ינון אזולאי:  עכשיו מה שאנחנו מבקשים בעצם, להחיל על זה דין רציפות

ינון אזולאי:  הרב גפני, אני שמח גם להגיד שלך יש את הזכות הזאת עכשיו שזה יהיה אצלך בוועדה

ינון אזולאי:  ככה אתה גם שותף לעניין הזה

ינון אזולאי:  גם לפני זה היית שותף

משה גפני: תודה רבה

ינון אזולאי: הרב גפני, אני מפרגן לך

ינון אזולאי:  אני רוצה להגיד שאני מודה לך שהבאת את זה, לא יודע אם מהר אבל ברוך השם שזה הגיע בסופו של דבר אחרי דרך ארוכה

ינון אזולאי:  אני מבקש מהחברים להצביע

משה גפני: היה דיון על הנושא הזה עוד קודם לפני שהגשת את הצעת החוק

משה גפני:  היה אז בעיות גם כן עם האוצר

ינון אזולאי: הוויכוח עם האוצר, אפילו הם מעוניינים שהבנקים לא יהיו בכלל בברירת מחדל

ולדימיר בליאק: אתה יודע אדוני היושב-ראש, היה שר אוצר אחראי

ולדימיר בליאק:  הוא לא מהמפלגה שלי, למען הסדר הטוב, אבל היה שר אוצר אחראי

משה גפני: אז אישרנו את זה

ינון אזולאי: האוצר הסכים עם זה וגם אחר כך - - -      

משה גפני: הוא לא רוצה את הבנקים

ינון אזולאי: הוא לא רוצה את הבנקים

משה גפני: אני חושב שהוא טועה

ולדימיר בליאק: מה מנגנון הבחירה בעצם לגישתך? היום יש לך ברירת מחדל שזה הולך לבנק

ינון אזולאי: אני מבקש שברירת מחדל יהיה גמל בסיכון המוגבר

ינון אזולאי:  עשינו אז חשבון אם אתה זוכר, שיוצא במאות אחוזים יותר לאחר 15 שנה, ואחרי 15 שנה זה הופך להיות בינוני

ולדימיר בליאק: למה דווקא ברירת מחדל בסיכון המוגבר?     

ינון אזולאי: בגלל המלצות גם של הביטוח הלאומי שהוא אמר

ינון אזולאי:  אגב, גם שוק ההון שהוא הכניס את זה בנוהל שלו, אבל הוא לא הכניס את זה בדיוק כמו שאנחנו רוצים

ינון אזולאי:       בין קריאה שנייה לשלישית אנחנו נדון על אותם אלה שיש להם כרגע ונמצאים כאילו באיזשהו מחסום, לא יכולים

ינון אזולאי:  הם במילים אחרות, "אכלו אותה", שמו ונגמר הסיפור

ולדימיר בליאק: אני חושב שזה הרוב המוחלט

ינון אזולאי: שזה הרוב המוחלט

ינון אזולאי:  אגב, גילוי נאות, אני ביניהם

ינון אזולאי:  אם יגידו שבגלל שאני ביניהם אז אני לא יכול להשתמש בזה בשביל עצמי, אני גם מוכן כדי שכולם יהיו בסדר

משה גפני: מה אתה ביניהם?     

ינון אזולאי: בין אלה שהיו בברירת המחדל, שנותנים לחיים לזרום ואז נתנו לבנקים לקחת את החיסכון

משה גפני: צריך לבקש באמת חוות דעת על ניגוד עניינים

ינון אזולאי: לכן אני אומר, אם אני אצטרך לוותר על הזכות שלי בעניין הזה, אני מוותר עליה לכתחילה דלכתחילה

משה גפני: תודה

משה גפני:  אני רוצה לשמוע את האוצר

משה גפני:  מי מהאוצר כאן?     

רחל עזריה: שלום רב, אני מרשות שוק ההון

רחל עזריה:  כפי שאמר חבר הכנסת ינון אזולאי, באמת ישבה אצלנו ועדה משותפת לאוצר וביטוח לאומי והמליצה לממונה על שוק ההון לתקן את מסלול ברירת המחדל לקופות הגמל מסיכון מועט לסיכון מוגבר, והחל מדצמבר האחרון כל מי שמצטרף הולך לסיכון מוגבר

רחל עזריה:  הבעיה אם אפשר לקרוא לזה ככה, הנותרה, זה בעצם המלאי הקיים

ינון אזולאי: היום נולד ילד, לאן זה הולך, לבנקים או לקופת הגמל?     

רחל עזריה: זה בדיוק מה שבאתי לתקן, לקופות גמל

רחל עזריה:  הבנק הוא לא ברירת מחדל

רחל עזריה:  ברירת המחדל זה קופת גמל והחל מדצמבר, במקום סיכון מועט זה סיכון מוגבר

משה גפני: רגע, אבל אם הוא רוצה בבנק?      

ינון אזולאי: הוא יכול

קריאה: בחירה אקטיבית

משה גפני: לא הבנתי

משה גפני:  נולד ילד - - -     

רחל עזריה: ילד נולד, ההורים שלו רשאים לבחור מה שהם רוצים, אם זה קופת גמל, אם זה בנק, ואם זה קופת גמל, איזה מסלול בקופת גמל

רחל עזריה:  ככל שהם לא בחרו, הדין קובע שברירת המחדל זה קופת גמל והחל מדצמבר האחרון זה סיכון מוגבר

ולדימיר בליאק: אם זה קיים אז למה צריך חוק?     

בן אבא: אני מאגף תקציבים, משרד האוצר

בן אבא:  רק לחדד את מה שרמי אמר

בן אבא:  זה לגבי הילד הראשון

בן אבא:  ככל שהילד הראשון נמצא באיזשהו מסלול, הילדים שאחריו ממשיכים באותו מסלול של הילד האחרון, כלומר אם מישהו, הילד הראשון שלו הוא מתקופת ברירת המחדל של הבנק או שהוא בחר באופן אקטיבי בבנק, אז בילד/ים הבאים זה ממשיך באותו מצב

בן אבא:  ברירת המחדל שתוקנה וזה צעד שהוא בעינינו דרמטי ומשמעותי ומאוד נכון, זה שעברנו לברירת מחדל של סיכון מוגבר

בן אבא:  זה רק לגבי ילד ראשון

ינון אזולאי: אני רוצה שברירת המחדל, ובשביל זה אנחנו רוצים גם את החוק, תהיה לכל הילדים קופת גמל בסיכון מוגבר

ינון אזולאי:  זה מה שצריך להיות ואנחנו נדבר עם האוצר ביחד גם לראות אם אפשר להחיל את זה על ילדים שכרגע קיימים

ינון אזולאי:  אנחנו נעשה שיח בינינו

ינון אזולאי:  השיח הגדול שיש, אני חושב שזה שיח שהוא לא פחות חשוב, ודאי שעל המלאי הקיים, איפה הבנקים בנושא הזה? אני אמרתי גם באוצר השבוע כשהביאו את זה לקריאה ראשונה, שאני פתוח לשמוע את הכול, לשבת איתם

ינון אזולאי:  חשוב לי שזה יגיע בשיתוף פעולה על מנת שנביא את החוק הזה כמה שיותר מהר

ינון אזולאי:  זה יהיה בשורה

משה גפני: רבותיי חברי הכנסת, אני בעד זה שאנחנו נאשר את הרציפות ויתחיל הדיון בהכנה ואז אנחנו נדבר על הדברים האלה, מה שעכשיו מעלים, ברירת מחדל כן או לא

ולדימיר בליאק: יש לי רק שאלה קצרה

משה גפני: כן, בבקשה

ולדימיר בליאק: מי שנמצא במסלול של הבנקים, איך הוא עובר לסיכון מוגבר בגמל? מה הפרוצדורה?     

בן אבא: אין

רחל עזריה: אין יציאה מהבנקים

בן אבא: ילד קיים שהוא בבנק, הוא לא יכול לעבור מהבנק כי יש חלק מהמסלולים בבנקים שיש בהם אחת לחמש שנים אפשרות לעבור בין מסלולים בבנק וגם לא כל המסלולים הם כאלה

בן אבא:  זה האופציות בבנקים נכון להיום

בן אבא:  מעבר לזה, רק כדי להבהיר את מה שאמרתי קודם

בן אבא:  לאחר שנולד ילד, בחצי השנה הראשונה אפשר לבחור לגביו איזה מסלול שרוצים, וכל ילד הבא שנולד הוא לפי הבחירה בפעם האחרונה

בן אבא:  זה המצב כיום, מי שבחר בבנק, לגבי הילדים שהוא בחר לגביהם בבנק אין אפשרות לצאת מהבנק נכון להיום

בן אבא:  ככל שנולדים עוד ילדים, ניתן עבורם לבחור כל בחירה

ינון אזולאי: אדם שיש לו כרגע שני ילדים, החיסכון שלהם בבנק לפני התקנה

ולדימיר בליאק: רגע, אבל גם על זה אפשר לדבר אולי במסגרת ההכנה?     

ינון אזולאי: לשים את הילדים בבנק או גם - - -?     

ולדימיר בליאק: לא, על המעבר לגבי ילדים קיימים

ינון אזולאי: גם על זה אני מדבר

ינון אזולאי:  לפי החוק הישן לצורך העניין, הילדים, החיסכון שלהם בבנק

ינון אזולאי:  היום נולד ילד, האם ברירת המחדל שלו קופת גמל או בנק? השלישי, אל תשכח

ינון אזולאי:  שניים כבר נמצאים

רחל עזריה: ברירת המחדל לפחות בהוראות הממונה, אני כרגע לא מדבר על הבנקים שהממונה לא עוסק בהם

רחל עזריה:  הוראות הממונה על שוק ההון קובעות חוזר שאם הורה בחר בחירה אקטיבית נניח או הייתה ברירת מחדל בילד הראשון, בילדים הבאים - - -      

ינון אזולאי: ילד ראשון אצלך, ממתי, אחרי התקנה או הילד הראשון של האדם? עכשיו יש לבן אדם שני ילדים, החיסכון שלהם נמצא בבנק

ינון אזולאי:  מה-1 בינואר 2023 נולד לו - - -      

רחל עזריה: בהתאם לרגולציה הנוכחית

ינון אזולאי: אז זה אומר בבנק

רחל עזריה: לא לבנק

ינון אזולאי: כי שניים שלו בבנק

רחל עזריה: ברירת המחדל הולכת לקופת גמל ואם ההורה לא בחר לגבי הילד השלישי, אז ילכו לפי הבחירות הקודמות שלו

ינון אזולאי: אבל זה הילד הראשון אחרי החוק

ינון אזולאי:  את מבינה, שירה, את השאלה שלי?     

בן אבא: אני מבינה את השאלה שלך

בן אבא:  אני מוודאת את מה שאמרתי

ינון אזולאי: ואת התשובה את מבינה? אני לא הבנתי

בן אבא: אני הבנתי

בן אבא:  אני מוודאת רגע ואני חוזרת אליך

ינון אזולאי: חשוב לי לדעת

ינון אזולאי:  תודה

משה גפני: אני מציע שאת הדיון הזה אנחנו נעשה בעזרת השם כשיעלה - - - 

ינון אזולאי: ברור

ולדימיר בליאק: אני זוכר את הצעת החוק הזאת ובאמת אלכס ואני הענקנו גיבוי להצעת החוק

ולדימיר בליאק:  אני גם חושב שזו הצעה חשובה

ולדימיר בליאק:  יש עוד דברים שלדעתי אפשר לשנות בהכנה לקריאה שנייה ושלישית

ולדימיר בליאק:  באופן כללי נדירים הרגעים בוועדה הזאת שאנחנו מסכימים פחות או יותר על הצעת החוק

ולדימיר בליאק:  רק כדי להאריך את החוויה אני מבקש התייעצות סיעתית לפני ההצבעה

ינון אזולאי: בשמחה רבה

משה גפני: ההתייעצות הסיעתית הסתיימה

משה גפני:  בבקשה, ביטוח לאומי, אפשר להגיד משפט בעניין בגלל שאנחנו את הדיון עצמו נעשה בעזרת השם כשיבוא החוק

משה גפני:  בבקשה

יוסף פולסקי: אני מהלשכה המשפטית של הביטוח הלאומי

יוסף פולסקי:  בהתאם לשאלתו של חבר הכנסת אזולאי, אז בעצם ברירת המחדל היא האח הצעיר ביותר שקדם לילד החדש, זאת אומרת אם הוא נמצא בבנק או קופת גמל, אז כל עוד הוא לא בחר אקטיבית, אז הוא נשאר עם האח הקודם

ינון אזולאי: כלומר מה שאתה אומר, שזה רק למשפחות חדשות, ילדים חדשים שנולדו בשנת 2023 או סוף דצמבר 2022

יוסף פולסקי: ברירת המחדל

ינון אזולאי: בסדר, אנחנו מדברים על ברירת המחדל

משה גפני: בהכנה לשנייה ושלישית - - -      

ינון אזולאי: בסדר, אנחנו נטפל בזה

משה גפני: טוב, אנחנו שמענו ורשמנו את מה שאמרת

משה גפני:  בדיון בעזרת השם, בהכנה לקריאה שנייה ושלישית אנחנו ניכנס לפרטים השונים ואני אבקש ממך להגיד את עמדת הביטוח הלאומי בעניין

משה גפני:  תודה רבה

משה גפני:      מי בעד החל דין רציפות על החוק, חוק הביטוח הלאומי? ירים את ידו

משה גפני:  מי נגד? מי נמנע?     

משה גפני: אושר     

משה גפני: החוק אושר פה אחד

משה גפני:  שיהיה לכם בהצלחה

ינון אזולאי: הרציפות

ינון אזולאי:  פה בוועדה אפשר להצביע על הכול

ולדימיר בליאק: נכון

משה גפני: ההצבעה הייתה על אישור הרציפות